държавата не нарушават третирането като най-облагодетелствана нация. По отношение на твърденията за нарушения в ЕС Комисията отбелязва, че освен че твърдението на ПК е общо и напълно неподкрепено с доказателства, съществуващите в ЕС нарушения, които засягат дружествата от ЕС, не са предмет на анализа съгласно член 2, параграф 6а от основния регламент, който се отнася до страната на износа. Следователно тази концепция не е от правно значение по отношение на промишлеността на Съюза в конкретния контекст на антидъмпинговите разследвания. Що се отнася до твърдението относно приемането от различни държави на различни договорености във връзка с пазарната икономика, разпоредбите на член 2, параграф 6а се прилагат само ако има значителни нарушения в страната на износа, където е налице значителна държавна намеса, отразяваща се на разходите и цените, и поради това не оказва влияние върху различните договорености на различните пазарни икономики, стига да няма значителна държавна намеса, която да оказва въздействие върху пазарните сили. Въз основа на изложеното по-горе Комисията отхвърли тези твърдения.
 (171)
 По отношение на изразеното на етапа на започване твърдение от ПК, че използваните в процедурата на Комисията данни от трети страни не са били разгледани като засегнати или не от нарушенията на пазара, Комисията припомня, че в съответствие с член 2, параграф 6а, буква а) тя пристъпва към формирането на нормалната стойност въз основа на избрани данни, различни от цените и разходите на вътрешния пазар в страната на износа, само когато установи, че използването на такива данни е най-целесъобразно за отразяване на цените и разходите, при които няма нарушения. При този процес Комисията е задължена да използва единствено данни, при които няма нарушения. Във връзка с това заинтересованите страни са приканени да представят коментари относно предложените източници за определяне на нормалната стойност на ранните етапи от разследването. Тези коментари се вземат изцяло под внимание в окончателното решение на Комисията относно това кои данни, при които няма нарушения, трябва да се използват за изчисляване на нормалната стойност.
 (172)
 По отношение на коментарите на ПК относно концепцията за „значително нарушение на пазара“ Комисията отбелязва, че това твърдение е общо и теоретично и в него не се посочват причината, поради която, както и начинът, по който използваната в основния регламент концепция би се оказала по какъвто и да е начин погрешна. Освен това Комисията припомня, че в контекста на процедурата, довела до приемането на законодателното предложение, Комисията публикува оценка на въздействието, в която също се съдържат подробности относно концепцията за значително нарушение и използваните критерии, последвана от обществена консултация и конференция на заинтересованите страни. ПК се е намесило активно и в този процес и е участвало в конференцията на заинтересованите страни. Резултатът от този консултативен процес е взет изцяло предвид в процедурата, довела до приемането на законодателното предложение, и по-нататък в законодателния процес, довел до приемането на тази разпоредба. За целите на прилагането на основния регламент на ЕС концепцията за „значителни нарушения“ е определена по ясен начин в член 2, параграф 6а. Освен това в член 2, параграф 6а, буква б) се уточнява видът на елементите, които ще бъдат взети под